DEN EKSTERNE REVISORS BERETNING OM REVISIONSRETTENS REGNSKAB FOR REGNSKABSÅRET 2010

2011/C 267/01

ORIENTERING TIL LÆSERNE

Uden at dette i øvrigt berører artikel 287 i traktaten om Den Europæiske Unions funktionsmåde, hvor Revisionsretten får pålagt ansvaret for at revidere regnskaberne over samtlige Unionens indtægter og udgifter, og nævnte traktats artikel 319 om dechargeafgørelsen, har Revisionsretten siden afslutningen af regnskabsåret 1987 hvert år fået sit forvaltningsregnskab revideret af en ekstern revisor.

Revisionsrettens eksterne revisors beretninger om Rettens regnskaber for regnskabsårene 1987-1991 blev kun sendt til formanden for Europa-Parlamentets Budgetkontroludvalg.

I overensstemmelse med en afgørelse, som kollegiet af Revisionsrettens medlemmer vedtog på mødet den 8. juli 1993, er den eksterne revisors beretninger siden regnskabsåret 1992 blevet offentliggjort i Den Europæiske Unions Tidende.

ÅRSREGNSKAB FOR DET REGNSKABSÅR, DER AFSLUTTEDES DEN 31. DECEMBER 2010

INDHOLD

ÅRSREGNSKAB

Den Uafhængige Revisors beretning

Balancen pr. 31. december 2010

Resultatopgørelsen for det regnskabsår, der afsluttedes den 31. december 2010

Pengestrømsopgørelsen for det regnskabsår, der afsluttedes den 31. december 2010

Opgørelsen over bevægelser på egenkapitalen for det regnskabsår, der afsluttedes den 31. december 2010

Regnskabspolitikker og noter til årsregnskabet

1. Generelt

2. De væsentligste regnskabsmetoder og opstilling af årsregnskabet

3. Noter til balancen

4. Noter til resultatopgørelsen

5. Poster uden for balancen

Budgetoplysninger for regnskabsåret 2010

Uafhængig erklæring med sikkerhed (»Independent assurance report«)

Den Uafhængige Revisors beretning

Til ledelsen af

Den Europæiske Revisionsret

Vi har revideret Den Europæiske Revisionsrets vedlagte årsregnskab, som omfatter balancen pr. 31. december 2010, resultatopgørelsen, opgørelsen over bevægelser på egenkapitalen og pengestrømsopgørelsen for det regnskabsår, der afsluttedes den 31. december 2010, samt en kort beskrivelse af de væsentligste regnskabsmetoder og andre forklarende noter. Regnskabet starter på side 4 og slutter på side 15.

Ledelsens ansvar for årsregnskabet

Ledelsen er ansvarlig for at opstille årsregnskabet i overensstemmelse med Rådets forordning (EF, Euratom) nr. 1605/2002 af 25. juni 2002, Kommissionens forordning (EF, Euratom) nr. 2342/2002 af 23. december 2002 om gennemførelsesbestemmelser til denne rådsforordning og Den Europæiske Unions regnskabsregler og udforme det, så det giver et retvisende billede, samt for enhver intern kontrol, som ledelsen beslutter er nødvendig for, at der kan opstilles et årsregnskab, der ikke omfatter væsentlige fejlangivelser, uanset om sådanne måtte være opstået som følge af svig eller fejl.

Det ansvar, der påhviler virksomhedsrevisorer (»Réviseur d’entreprises agréé«)

Som virksomhedsrevisorer har vi til opgave at afgive en erklæring om årsregnskabet på grundlag af vores revision. Vi har foretaget revisionen i overensstemmelse med de internationale revisionsstandarder, som »Commission de surveillance du secteur financier« har vedtaget for Luxembourg. I henhold til disse standarder skal vi under iagttagelse af de etiske regler planlægge og gennemføre revisionen med henblik på at opnå rimelig sikkerhed for, at årsregnskabet ikke omfatter væsentlige fejlangivelser.

En revision betyder, at der skal iværksættes en række procedurer med henblik på indsamling af dokumentation for de beløb og oplysninger, som årsregnskabet indeholder. Udvælgelsen af disse procedurer er baseret på skøn foretaget af »Réviseur d’entreprises agréé«, herunder vurderingen af, hvor stor en risiko der er for, at årsregnskabet indeholder væsentlige fejlangivelser, uanset om sådanne måtte være opstået som følge af svig eller egentlige fejl. Når »Réviseur d’entreprises agréé« vurderer denne risiko, tager han hensyn til enhedens interne kontrol og opstillingen af regnskabet, som skal sikre, at det giver et retvisende billede, så han kan bestemme, hvilke revisionshandlinger der vil være hensigtsmæssige i det foreliggende tilfælde, men sigtet er ikke at afgive erklæring om, hvor effektiv den interne kontrol er. Revisionen omfatter også en vurdering af, om de anvendte regnskabsmetoder er hensigtsmæssige, om de regnskabsmæssige skøn, ledelsen har truffet, er rimelige, og af regnskabsopstillingen i sin helhed.

Vi mener, at den indsamlede dokumentation har givet os et tilstrækkeligt og anvendeligt grundlag for at afgive vores erklæring.

Erklæring

Det er vores opfattelse, at årsregnskabet giver et retvisende billede af Den Europæiske Revisionsrets finansielle stilling pr. 31. december 2010 og af dens pengestrømme i det regnskabsår, der afsluttedes pr. denne dato, i overensstemmelse med Rådets forordning (EF, Euratom) nr. 1605/2002 af 25. juni 2002, Kommissionens forordning (EF, Euratom) nr. 2342/2002 af 23. december 2002 om gennemførelsesbestemmelser til denne rådsforordning og Den Europæiske Unions regnskabsregler.

Luxembourg, den 16. juni 2011 På vegne af PricewaterhouseCoopers SARL Marianne WEYDERT

Balancen pr. 31. december 2010

(EUR) Aktiver Note 31. december 2010 31. december 2009 Immaterielle anlægsaktiver 3.1. 479 144 401 216 Materielle anlægsaktiver 3.2. 37 919 629 36 554 342 Langfristede tilgodehavender 25 525 Anlægsaktiver i alt 38 398 798 36 956 083 Kortfristede tilgodehavender 3.3. 531 239 965 208 Kassebeholdning og tilsvarende likvide midler 3.4. 55 267 786 1 527 466 Omsætningsaktiver i alt 55 799 025 2 492 674 Aktiver i alt 94 197 823 39 448 757





(EUR) Passiver Note 31. december 2010 31. december 2009 Akkumuleret underskud –24 068 815 –22 012 092 Regnskabsårets økonomiske resultat — overskud +/underskud – 57 113 695 –2 056 723 Kapital 33 044 880 –24 068 815 Ydelser til medarbejdere 3.5. 53 317 385 56 663 864 Anden langfristet gæld 3.6. 175 000 175 000 Langfristet gæld i alt 53 492 385 56 838 864 Hensættelser til tab og omkostninger 3.7. — 650 000 Diverse kreditorer 3.8. 7 660 558 6 028 708 Løbende gæld i alt 7 660 558 6 678 708 Passiver i alt 94 197 823 39 448 757

De tilhørende noter på side 8-15 er en integrerende del af dette regnskab.

Resultatopgørelsen for det regnskabsår, der afsluttedes den 31. december 2010

(EUR) Note 2010 2009 Midler fra Kommissionen til de øvrige institutioner 4.1. 164 602 733 104 484 524 Indtægter fra administrativ drift 4.2. 18 583 069 18 622 118 Andre driftsindtægter 4.3. 14 279 164 861 Driftsindtægter i alt 183 200 081 123 271 503 Personaleudgifter 4.5. – 100 326 863 –92 264 980 Udgifter vedrørende anlægsaktiver 3.1.-3.2. og 4.6. –3 005 731 –3 393 154 Andre administrative udgifter 4.7. –23 109 833 –22 890 737 Driftsudgifter –29 665 – 102 110 Driftsudgifter i alt – 126 472 092 – 118 650 981 Driftsoverskud/(-underskud) 56 727 989 4 620 522 Finansielle indtægter 4.8. 53 017 59 266 Finansielle udgifter 4.9. –15 044 –15 125 Bevægelser i pensioner (– udgifter, + indtægter) 3.5. og 4.10. 347 733 –6 721 386 Overskud/(underskud) på ikke-driftsmæssige aktiviteter 385 706 –6 677 245 Regnskabsårets økonomiske resultat 57 113 695 –2 056 723

De tilhørende noter på side 8-15 er en integrerende del af dette regnskab.

Pengestrømsopgørelsen for det regnskabsår, der afsluttedes den 31. december 2010

(EUR) 2010 2009 Regnskabsårets økonomiske resultat 57 113 695 –2 056 723 Driftsaktiviteter — Justeringer Amortisering (immaterielle anlægsaktiver) 215 031 184 798 Afskrivning (materielle anlægsaktiver) 2 780 834 3 206 079 Stigning/(fald) i hensættelser til tab og omkostninger – 650 000 650 000 Stigning/(fald) i værdinedsættelser på grund af dubiøse fordringer — –1 790 Stigning/(fald) i langfristede tilgodehavender 500 — Stigning/(fald) i kortfristede tilgodehavender 441 676 492 568 Stigning/(fald) i tilgodehavender hos EU-enheder –7 707 – 205 Stigning/(fald) i anden langfristet gæld — — Stigning/(fald) i diverse kreditorer 1 616 394 –1 629 818 Stigning/(fald) i gæld til EU-enheder 15 456 –88 476 Nettopengestrøm fra driftsaktiviteter 61 525 879 756 433 Pengestrømme fra investeringsaktiviteter Anskaffelse af materielle og immaterielle anlægsaktiver (–) –4 448 946 –4 850 333 Indtægter fra materielle og immaterielle anlægsaktiver (+) — — (Gevinster)/tab på salg af bygninger, installationer og udstyr 9 866 2 275 Nettopengestrøm fra investeringsaktiviteter –4 439 080 –4 848 058 Stigning/(fald) i ydelser til medarbejdere –3 346 479 4 130 466 Nettostigning/(-fald) i kassebeholdning og tilsvarende likvide midler 53 740 320 38 841 Kassebeholdning og tilsvarende likvide midler ved periodens begyndelse 1 527 466 1 488 625 Kassebeholdning og tilsvarende likvide midler ved periodens slutning 55 267 786 1 527 466

De tilhørende noter på side 8-15 er en integrerende del af dette regnskab.

Opgørelsen over bevægelser på egenkapitalen for det regnskabsår, der afsluttedes den 31. december 2010

(EUR) Kapital Akkumuleret underskud Regnskabsårets økonomiske resultat Kapital (i alt) Saldo pr. 31. december 2009 –22 012 092 –2 056 723 –24 068 815 Tildeling af det foregående regnskabsårs økonomiske resultat –2 056 723 2 056 723 — Regnskabsårets økonomiske resultat 57 113 695 57 113 695 Saldo pr. 31. december 2010 –24 068 815 57 113 695 33 044 880

De tilhørende noter på side 8-15 er en integrerende del af dette regnskab.

Regnskabspolitikker og noter til årsregnskabet

1. Generelt

Den Europæiske Revisionsret (herefter »Retten«) blev oprettet ved Bruxellestraktaten af 22. juli 1975 og påbegyndte sit virke som Unionens eksterne revisionsorgan i oktober 1977. Den har hjemsted i Luxembourg.

Den Europæiske Revisionsrets opgave

Retten er en EU-institution, der er oprettet ved traktaten til at revidere EU's finanser. Som EU's eksterne revisor bidrager den til at forbedre EU's finansielle forvaltning og fungerer som uafhængig garant for EU-borgernes finansielle interesser.

Retten leverer revisionsydelser, som indebærer, at den vurderer inkasseringen og udbetalingen af EU's midler. Retten undersøger, om de finansielle transaktioner er blevet registreret og oplyst korrekt, om de er foretaget lovligt og formelt rigtigt, og om de er blevet forvaltet under iagttagelse af principperne om sparsommelighed, produktivitet og effektivitet. Retten meddeler resultaterne af sine revisioner i klare, relevante og objektive beretninger, og den afgiver også udtalelser om den økonomiske forvaltning af EU-midlerne.

Retten fremmer ansvarlighed og gennemsigtighed og bistår Europa-Parlamentet og Rådet med at overvåge gennemførelsen af EU-budgettet, navnlig i forbindelse med dechargeproceduren. Retten lægger vægt på at være en effektiv organisation på forkant med udviklingen inden for revision af offentlige midler og offentlig administration.

Rettens regnskabsår løber fra den 1. januar til den 31. december.

2. De væsentligste regnskabsmetoder og opstilling af årsregnskabet

2.1. Retsgrundlaget for opstillingen

Rettens regnskaber opstilles i overensstemmelse med Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget og Kommissionens forordning (EF, Euratom) nr. 2342/2002 af 23. december 2002 om gennemførelsesbestemmelser til nævnte finansforordning.

Årsregnskabet er opstillet i overensstemmelse med Den Europæiske Unions regnskabsregler (EU-regnskabsregler), som er baseret på de internationale regnskabsstandarder for den offentlige sektor (IPSAS). Disse regnskabsregler er vedtaget af Kommissionens regnskabsfører efter høring af de øvrige institutioner.

2.2. Værdiansættelse af saldi og transaktioner i fremmed valuta

Transaktioner i fremmed valuta omregnes til euro ved hjælp af den gældende valutakurs på transaktionsdagen.

Gevinster og tab på udenlandsk valuta fra valutatransaktioner og fra omregning af monetære aktiver og forpligtelser i fremmed valuta til de valutakurser, som er gældende ved årets udgang, opføres i resultatopgørelsen.

Årsopgørelser over monetære aktiver og passiver i udenlandske valutaer omregnes til euro på grundlag af de gældende valutakurser pr. 31. december.

2.3. Immaterielle og materielle anlægsaktiver

De immaterielle og materielle anlægsaktiver angives til den historiske anskaffelsespris minus amortisering/afskrivning og værdiforringelse. Elementer med en ringe værdi (under 420 EUR) bogføres som udgifter i anskaffelsesåret. Aktiver, der er leveret i regnskabsåret, men ikke betalt ved årets udgang, bogføres som »Under udførelse«. Aktiver under udførelse er også store byggeprojekter, der stadig er i gang ved årets udgang.

Afskrivning/amortisering beregnes efter den lineære afskrivningsmetode fra anskaffelsesmåneden at regne og foretages over den forventede levetid som følger:

Immaterielle aktiver (softwarelicenser) 4 år Bygninger 25 år eller den forventede levetid Installationer, maskiner og udstyr 4, 8 år Inventar og køretøjer 4, 8, 10 år Computerhardware 4 år Tilbehør til lejede ejendomme Lejemålets varighed Andet inventar og tilbehør 4, 6, 8 år

Aktiver under udførelse afskrives ikke, da sådanne aktiver endnu ikke kan tages i anvendelse.

Efter implementeringen af EF’s regnskabsregler indrømmede Kommissionens regnskabsfører en midlertidig undtagelse fra EF-regnskabsregel nr. 6 om ikke at opføre internt udviklede immaterielle aktiver på balancen. Perioden for undtagelsen udløb den 31. december 2009. Internt udviklede immaterielle aktiver skal derfor opføres på balancen fra den 1. januar 2010 i overensstemmelse med international regnskabsstandard (IAS) 38 og IPSAS 31. Forskningsomkostninger og ikke balanceførte udviklingsomkostninger opføres med de gennemsnitlige personaleomkostninger.

2.4. Ydelser til medarbejdere

Ydelser til medarbejdere er Rettens medlemmers fremtidige pensionsrettigheder. I henhold til artikel 19 i Rådets forordning (EØF, Euratom, EKSF) nr. 2290/77 af 18. oktober 1977 om lønningsregulativ for Revisionsrettens medlemmer (EFT L 268 af 20.10.1977, s. 1) afholdes ydelserne efter pensionsordningen over Unionens budget, og medlemsstaterne garanterer i fællesskab udbetalingen af disse ydelser.

Forpligtelsen vedrørende disse fremtidige pensionsbetalinger opføres og oplyses i overensstemmelse med EF-regnskabsregel nr. 12 »Ydelser til medarbejdere«. Metoden til beregning af forpligtelsen tager højde for pensionsordningens karakteristika som defineret i regnskabsreglen IPSAS 25.

IPSAS 25 fastsætter, at omkostningerne ved ydelser efter fratræden skal vurderes aktuelt (dvs. når medlemmet erhverver sine pensionsrettigheder). Den aktuarmæssige forpligtelse fastlægges løbende under hensyntagen til både de lovede ydelser i den aktive periode og fremtidige lønstigninger. Den aktuarmæssige vurderingsmetode, der bruges til at fastsætte forpligtelsens størrelse, er »projected credit unit-metoden«.

Forpligtelsen reduceres med de skatter, der forventes opkrævet på de fremtidige pensionsbetalinger, da disse skatter går tilbage i EU-budgettet som indtægter.

Pensionsforpligtelsen omregnes hvert år på bogføringsdagen. I resultatopgørelsen er årets pensionsudgifter de pensioner, der er udbetalt i årets løb, og justeringen af pensionsforpligtelsen ved årets udgang, begge eksklusive afgifter. Aktuarmæssige gevinster og tab opføres i resultatopgørelsen.

Hvad angår potentielle »Pensionsaktiver« har Den Europæiske Union ikke på nuværende tidspunkt aktiver afsat til finansiering af pensionsforpligtelser.

2.5. Hensættelser til tab og omkostninger

Hensættelser til tab og omkostninger har til formål at dække tab eller gæld, hvis karakter er klart defineret, og som på statustidspunktet enten anses for sandsynlige eller sikre, men som er ubestemmelige med hensyn til deres størrelse eller tidspunktet for deres opståen.

2.6. Bogføring af udgifter

Transaktioner og begivenheder opføres i regnskaberne i den periode, de vedrører. Ved udgangen af regnskabsperioden opføres periodiserede udgifter på grundlag af de leverede varer eller ydelser.

Visse betalinger, som er afholdt i et givet år, vedrører derimod en efterfølgende periode, og disse betalinger identificeres som udskudte omkostninger til bogføring i regnskaberne for de(n) efterfølgende periode(r).

Beregningen af periodiserede og udskudte udgifter ved årets udgang kaldes cut-off-proceduren, og der er fastlagt en detaljeret metodologi og praktiske retningslinjer for denne procedure.

3. Noter til balancen

3.1. Immaterielle anlægsaktiver

I regnskabsåret 2010 var der følgende bevægelser i de immaterielle anlægsaktiver:

(EUR) Bogført bruttoværdi 1. januar 2010 Tilføjelser Afhændelser Bogført bruttoværdi 31. december 2010 Akkumulerede amortiseringer 31. december 2010 Bogført nettoværdi 31. december 2010 Anden software 798 102 292 959 — 1 091 061 – 611 917 479 144 I alt 798 102 292 959 — 1 091 061 – 611 917 479 144

I 2010 var der ingen internt udviklede immaterielle anlægsaktiver, der skulle opføres.

Følgende beløb blev opført som udgifter:

(EUR) 2010 Forskningsomkostninger 349 850 Ikke balanceførte udviklingsomkostninger 1 985 750

Disse to beløb indgår i »Andre administrative udgifter« og »Personaleudgifter«.

3.2. Materielle anlægsaktiver

I regnskabsåret 2010 var der følgende bevægelser i de materielle anlægsaktiver:

(EUR) Bogført bruttoværdi 1. januar 2010 Tilføjelser Afhændelser og omklassificeringer Bogført bruttoværdi 31. december 2010 Akkumulerede afskrivninger 31. december 2010 Bogført nettoværdi 31. december 2010 Grunde 776 630 — — 776 630 — 776 630 Bygninger 53 474 631 61 168 4 452 077 57 987 876 –28 275 576 29 712 300 Installationer og udstyr 196 329 18 378 –1 887 212 820 – 133 326 79 494 Computer-hardware 4 694 988 382 255 –1 048 957 4 028 286 –3 138 312 889 974 Inventar og køretøjer 2 083 199 152 677 – 165 812 2 070 064 –1 293 963 776 101 Andet inventar og tilbehør 1 980 516 23 242 – 125 781 1 877 977 –1 761 769 116 208 Aktiver under udførelse 6 502 732 3 518 267 –4 452 077 5 568 922 — 5 568 922 I alt 69 709 025 4 155 987 –1 342 437 72 522 575 –34 602 946 37 919 629

»Aktiver under udførelse« er aktiver, som er delvis leveret, eller aktiver, som er leveret, men endnu ikke faktureret ved årets udgang. Dette omfatter store byggeprojekter, der stadig er i gang ved årets udgang. Når leveringen er godkendt, og der modtages en faktura, omklassificeres aktiverne til den korrekte post.

Aktiver under udførelse andrager 5 568 922 EUR pr. 31. december 2010 og vedrører udførelse i forbindelse med K3-bygningen, som er startet i 2010. I dette regnskabsår blev sundheds- og sikkerhedsarbejde på K1-bygningen (4 452 077 EUR) overført fra posten »Aktiver under udførelse« til posten »Bygninger«.

3.3. Kortfristede tilgodehavender

(EUR) 31. december 2010 31. december 2009 Kortfristede tilgodehavender navnlig vedrørende de ansattes overførsel af nationale pensionsrettigheder 27 286 398 142 Diverse tilgodehavender navnlig vedrørende lønforskud og forskud til dækning af udgifter til tjenesterejser 131 388 367 360 Udskudte udgifter til huslejer og it-kontrakter 288 122 197 446 Periodeafgrænsningsposter vedrørende EU-enheder 74 476 0 Tilgodehavender hos EU-enheder 9 967 2 260 I alt 531 239 965 208

3.4. Kassebeholdning og tilsvarende likvide midler

(EUR) 31. december 2010 31. december 2009 Bikasser 1 000 1 000 Bankindeståender 3 152 174 1 526 466 Forvaltningskonto 52 114 612 0 I alt 55 267 786 1 527 466

Den 27. januar 2010 åbnede Den Europæiske Revisionsret en forvaltningskonto (»compte fiduciaire«) i Banque et caisse d’epargne de l’Etat, Luxembourg. Ved hjælp af denne forvaltningskonto kan Den Europæiske Revisionsret forvalte det budget, budgetmyndigheden har bevilget i relation til K3-byggeprojektet (jf. punkt 5.3).

Den Europæiske Revisionsret bruger kun forvaltningskontoen på bestemte betingelser, der er fastsat i kontrakten med Banque et caisse d’epargne de l’Etat, Luxembourg.

Alle betalinger, der afholdes over denne forvaltningskonto, går til den operationelle bankkonto, der indehaves af det konsortium, der fungerer som projektleder. Projektlederen bruger udelukkende den operationelle konto til at betale fakturaer fra byggefirmaerne. Der blev oprindelig overført 52 107 202,11 EUR til forvaltningskontoen, som gav 7 410,25 EUR i rente.

3.5. Ydelser til medarbejdere

Forpligtelsen vedrørende fremtidige pensionsbetalinger beregnes eksklusive de skatter, der opkræves ved de fremtidige pensionsbetalinger (jf. også note 2.4).

(EUR) 31. december 2010 31. december 2009 Bruttobeløb 65 315 919 68 741 798 Skattesats (%) 18,37 17,57 Skatter 11 998 534 12 077 934 Nettobeløb (ekskl. skatter) 53 317 385 56 663 864 Nettopensionsforpligtelsens variation –3 346 479 4 130 466

Pensionsordningen for medlemmerne er en ydelsesdefineret ordning. Der er tale om følgende ydelser:

— overgangsydelse (udbetales i tre år efter mandatets ophør)

— alderspension

— invalidepension og invaliditetsydelse

— efterladtepension (udbetales efter medlemmets død, uanset om medlemmet dør før eller efter sin pensionering).

Forpligtelsen skal beregnes for følgende kategorier af modtagere:

— aktive medlemmer

— ikke aktive medlemmer med overgangsydelse

— ikke aktive medlemmer efter overgangsperioden (udskudt pension)

— pensionerede medlemmer

— permanent invalide

— midlertidigt invalide

— efterladte ægtefæller

— forældreløse.

Forpligtelsen beregnes af Eurostat med bistand fra en kvalificeret uafhængig ekspert for så vidt angår anvendelsen af metodologien og fastlæggelsen af de tilsvarende aktuarmæssige antagelser.

Vurderingen af pensionsforpligtelsen forudsætter håndtering af variabler vedrørende økonomiske og demografiske aspekter. Værdierne for disse variabler kan baseres på dataindsamling, anslås eller fastsættes vilkårligt.

Blandt de væsentligste aktuarmæssige antagelser var den anslåede nominelle diskonteringssats, 4,4 % i december 2010, den forventede langsigtede inflation, 1,9 % i december 2010, og den generelle lønvækst, 0 % i december 2010. Værdierne for de samme variabler i december 2009 var henholdsvis 4,1 %, 2,3 % og 0 %.

Variationen i bruttoforpligtelsen vedrørende pensioner i 2010 skyldes navnlig en ændring i den reelle diskonteringssats (2,5 % i december 2010 og 1,8 % i december 2009). Udviklingen kan forklares som følger:

(EUR) 2010 2009 Bruttopensionsforpligtelsen ved regnskabsårets begyndelse 68 741 798 63 730 921 Ændring i forpligtelsen pga. nye ansatte 1 225 850 0 Ændring i forpligtelsen pga. karakteristika ved den konstante population 1 001 771 3 958 178 Tjenesteomkostninger ved den konstante population 4 369 423 5 614 685 Renteomkostninger ved den konstante population 2 923 684 2 510 704 Pension udbetalt i årets løb –3 520 106 –2 977 454 Aktuarmæssige gevinster og tab fra erfaringsbaserede justeringer –2 771 230 –1 189 757 Aktuarmæssige gevinster og tab fra ændringer af antagelser –5 653 500 1 052 699 Rente –5 653 500 3 295 980 Dødelighedstabel 0 0 Den generelle lønvækst 0 –2 243 281 Andre ændringer af aktuarmæssige antagelser 0 0 Aktuarmæssige gevinster og tab fra ændringer af metodologi og andre ændringer 0 0 Bruttopensionsforpligtelsen ved regnskabsårets udgang 65 315 919 68 741 798

»Tjenesteomkostninger« er den faktiske værdi af de yderligere pensionsrettigheder, som er erhvervet af aktive medlemmer og vedrører tjenesten i løbet af året.

»Renteomkostninger« opstår som følge af de ikke-pensionerede medlemmers stigende alder. Medlemmerne bliver ældre, og perioden mellem den nye vurderingsdato og den dato, hvor de skal modtage deres fremtidige ydelser, reduceres med ét år.

»Pension udbetalt i årets løb« er årets betalinger, og er nærmere beskrevet i note 4.10.

»Aktuarmæssige gevinster og tab« opstår som følge af forskelle mellem antagelsen vedrørende året og det, der faktisk skete i årets løb. Den markante ændring af den reelle diskonteringssats (= den nominelle diskonteringssats på 4,4 % minus den forventede langsigtede inflation på 1,9 %) resulterer i en lavere bruttoforpligtelse vedrørende pensioner i 2010 (68 741 798 EUR i 2009 mod 65 315 919 EUR i 2010).

3.6. Anden langfristet gæld

Fordringen på 175 000 EUR forfalder i henhold til kontrakten til betaling, når lejemålet af K9-bygningen udløber.

3.7. Hensættelser til tab og omkostninger

I forlængelse af, at Europa-Kommissionen fik medhold i indsigelsen mod Det Europæiske Råds beslutning om de EU-ansattes løn, blev hensættelsen på 650 000 EUR pr. 31. december 2009 udbetalt i 2010 som følge af Domstolens dom.

3.8. Diverse kreditorer

(EUR) 31. december 2010 31. december 2009 Kortfristet gæld 784 111 548 543 Diverse gæld til ansatte 469 459 425 994 Skyldige omkostninger — ikke EU-institutioner 5 484 673 4 161 463 Skyldige omkostninger — EU-institutioner 888 211 874 060 Udestående udgifter i forhold til konsoliderede EU-enheder, navnlig Det Europæiske Råd og Europa-Parlamentet 34 104 18 648 I alt 7 660 558 6 028 708

4. Noter til resultatopgørelsen

4.1. »Midler fra Kommissionen til de øvrige institutioner«: Der er tale om Rettens månedlige indkaldelse af midler fra Kommissionen til dens bankkonto. Et beløb på 55 619 892 EUR blev overført i 2010 med henblik på udførelsen af K3-bygningen.

4.2. »Indtægter fra administrativ drift«: Posten omfatter hovedsagelig skatter og socialsikringsbidrag, der fradrages medlemmernes og de ansattes løn.

4.3. »Andre driftsindtægter« hidrører bl.a. fra valutakursgevinster.

4.4. Ved transaktioner i udenlandsk valuta og andre transaktioner blev der oppebåret følgende indtægter: (EUR) 2010 Indtægter fra valutatransaktioner 22 440 Indtægter fra andre transaktioner end valutatransaktioner 183 177 641 Indtægter i alt 183 200 081

4.5 »Personaleudgifter« omfatter løn til medlemmer, vedtægtsmæssigt ansatte, kontraktansatte og midlertidigt ansatte. Overgangsydelser til tidligere medlemmer og skatter vedrørende medlemmernes pensioner og overgangsydelser er også omfattet af posten »Bevægelser i pensioner« (jf. note 4.10).

4.6 »Udgifter vedrørende anlægsaktiver« er afskrivning/amortisering af materielle og immaterielle anlægsaktiver.

4.7. De vigtigste poster under »Andre administrative udgifter« var: — huslejer og omkostninger i forbindelse hermed — it og telekommunikation — tjenesterejseudgifter — rengøring og sikkerhedstjeneste.

4.8. »Finansielle indtægter« består af renter oppebåret på Rettens bankkonto.

4.9. »Finansielle udgifter« er bankgebyrer opkrævet vedrørende Rettens løbende konti.

4.10. Posten »Bevægelser i pensioner« omfatter alle udgifter vedrørende pensioner til Rettens medlemmer. Dette dækker både de pensioner og overgangsydelser, der er udbetalt i årets løb, og justeringen ved årets udgang af forpligtelsen vedrørende alle fremtidige pensionsbetalinger. (EUR) 2010 2009 Variation i medlemmernes nettopensionsfordringer –3 346 479 4 130 466 Alderspension udbetalt 2 146 438 2 020 586 Efterladtepension udbetalt 380 799 356 249 Overgangsydelse udbetalt 920 878 542 642 Invalidepension og invaliditetsydelse udbetalt 71 991 57 977 Subtotal - Pension udbetalt i årets løb 3 520 106 2 977 454 Justeringskoefficient 153 662 165 722 Skatter fradraget betalingerne – 675 022 – 552 256 I alt - Bevægelser i pensioner – 347 733 6 721 386

5. Poster uden for balancen

5.1. Eventualaktiver

Følgende bankgarantier er stillet af leverandører i overensstemmelse med kontrakter:

(EUR) 31. december 2010 31. december 2009 Rejsebureau 50 000 100 000 Renovering af K1-bygningen 545 951 545 951 Projektleder vedrørende K3-bygningen 3 424 120 578 000 Biludlejer 60 000 75 000 Forsikringsselskab — 1 361 Telekommunikation 20 000 20 000 I alt 4 100 071 1 320 312

5.2. Forpligtelser vedrørende fremtidig finansiering

(EUR) 31. december 2010 31. december 2009 Lejekontrakt vedrørende bygninger 7 840 772 11 683 829 Lejekontrakt vedrørende it-materiel, køretøjer og andet udstyr 884 379 1 001 910 Subtotal 8 725 151 12 685 739 Forpligtelser vedrørende bevillinger, der endnu ikke er anvendt — uindfriede forpligtelser — efter fradrag af periodiserede udgifter vedrørende 2010 11 439 075 56 918 665 I alt 20 164 226 69 604 404

Uindfriede forpligtelser er et budgetbogføringselement, der angiver værdien af åbne forpligtelser. Der er tale om den difference mellem de indgåede forpligtelser og betalingerne, som skyldes, at der går en vis tid, fra forpligtelserne indgås, til de tilsvarende betalinger foretages.

Faldet i de uindfriede forpligtelser i forhold til sidste år skyldes det beløb, der er udnyttet vedrørende opførelsen af den nye K3-bygning.

5.3. Rettens byggeprojekter

Retten tog sin hovedbygning (K1) i brug i 1988 og købte den og grunden kontant i 1990. I 1999 undertegnede Retten en rammeaftale med den luxembourgske stat, hvorigennem den fik ret til at bruge et andet stykke jord i 49 år (der kan forlænges én gang) til at bygge en udvidelse (K2-bygningen) mod betaling af 1 euro. Med henblik på den anden udvidelse, K3-bygningen, var den luxembourgske stat og Retten imidlertid nødt til at indgå en ny rammeaftale den 22. februar 2008, da forholdene for gennemførelsen af dette projekt var anderledes.

Staten har solgt Retten de to grunde til de to ovennævnte udvidelser (K2 og K3) for en symbolsk pris af 1 euro. Hvis Retten nogen sinde skulle overveje at afstå en af bygningerne til en tredjepart, som hverken er et EU-organ eller en EU-institution, skal den sælge grunden tilbage til staten for en symbolsk pris af 1 euro, og staten har også forkøbsret til bygningen til en pris, som fastsættes af en uafhængig ekspert. Hvis staten beslutter ikke at benytte sig af denne forkøbsret, skal den give bygningens køber brugsret til grunden.

I Luxembourg gives der tilladelse til at bruge kontorbygninger i 15 år, hvorefter de skal moderniseres, så de er i overensstemmelse med de gældende sundheds-, sikkerheds- og miljøbestemmelser. Det påkrævede sundheds- og sikkerhedsarbejde på K1-bygningen blev udført. Arbejdet er afsluttet, og formelt godkendtes det endeligt i 2010. K2-bygningen blev taget i brug i november 2003 og har derfor en godkendelse (»autorisation d'exploitation«), som er gyldig indtil 2018.

Opførelsen af K3-bygningen blev påbegyndt i marts 2010. Den anden finansieringstranche på 11 mio. EUR (den første tranche i 2009 androg 55 mio. EUR) var opført på 2010-budgettet. Et beløb på 1 361 544 EUR blev betalt i 2010, og differencen på 9 638 456 EUR er opført under »Uindfriede forpligtelser« (jf. note 5.2). Denne difference dækker kontrakter med byggefirmaer, som er underskrevet i 2010, eller som skal underskrives i 2011. Efter et åbent udbud indgik Retten den 15. juni 2009 en tjenesteydelseskontrakt med et konsortium, der har fået opgaven som projektleder i forbindelse med opførelsen af K3-bygningen. Projektlederen er blandt andet ansvarlig for på Rettens vegne at foretage indkøb og indgå kontrakter med byggefirmaer, overvåge udførelsen af arbejdet og kontrollere de relevante fakturaer, før der foretages betaling. Når de ansvarlige tjenester i Retten har verificeret fakturaerne og godkendt dem til betaling, er det projektlederens ansvar at betale byggefirmaerne. I denne sammenhæng indgår projektlederen finansielle forpligtelser over for byggefirmaerne. Som modvægt til dette er det fastsat i kontrakten mellem Retten og projektlederen, at Retten inden for rammerne af det disponible budget skal have tilstrækkelige midler til at dække projektlederens forpligtelser over for byggefirmaerne. Til sikring af dette har Retten indgået en forvaltningskontrakt med en lokal bank, hvor den har indsat de midler, som er bevilget af budgetmyndigheden. Anvendelsen af denne forvaltningskontrakt beskytter samtidig Unionens finansielle interesser.

5.4. Potentielt væsentligt ansvar for retstvister

Intet.

Budgetoplysninger for regnskabsåret 2010

A. Beregning af budgetresultatet

Regnskabsårets budgetresultat beregnes på grundlag af tallene for budgetgennemførelsen. Budgettet for 2010 blev vedtaget/godkendt den 17. december 2009. Beretningen om den budgetmæssige og økonomiske forvaltning for regnskabsåret 2010 er offentliggjort i Den Europæiske Unions Tidende C 134 af 4. maj 2011.

(EUR) Betalinger over regnskabsårets bevillinger – 121 673 823 Betalinger over fremførte bevillinger –60 368 584 Betalinger over bevillinger vedrørende formålsbestemte indtægter – 320 649 Årets indtægtsordrer, inkasseret i årets løb 18 927 934 Indtægtsordrer fra tidligere år, inkasseret i årets løb 140 989 Justering af indtægtsordrer fra tidligere år – 288 038 Betalingsbevillinger fremført til følgende år –16 665 339 Bevillinger fremført fra tidligere år 61 197 589 Justering vedrørende fremførsel af formålsbestemte indtægter 472 601 Budgetresultat – 118 577 320

Det endelige budget blev hverken forhøjet eller reduceret i forhold til det oprindelige budget.

B. Afstemning af det økonomiske resultat med budgetresultatet:

(EUR) Regnskabsårets økonomiske resultat 57 113 695 Justering for poster, der indgår i det økonomiske resultat, men ikke i budgetresultatet – 155 962 435 Difference mellem skyldige omkostninger ved udgangen af det foregående regnskabsår og ved regnskabsårets udgang 374 703 Midler fra Kommissionen – 164 602 734 Difference i ubetalte fakturaer ved årets udgang 958 325 Afskrivning på immaterielle og materielle anlægsaktiver 3 005 731 Difference i hensættelser –3 996 479 Difference i værdinedsættelser 0 Indtægtsordrer fra året, endnu ikke inkasseret –4 837 Betalinger vedrørende fremførte bevillinger 60 368 584 Andet –52 081 747 Kursdifferencer 16 019 Justering for poster, der indgår i budgetresultatet, men ikke i det økonomiske resultat –19 728 580 Anskaffelse af aktiver (betalt i årets løb) –4 448 946 Indtægtsordrer fra tidligere år, inkasseret i årets løb 140 989 Betalingsbevillinger fremført til følgende år –16 665 339 Annullering af uudnyttede betalingsbevillinger fremført fra det foregående regnskabsår 829 005 Justering vedrørende fremførsel af formålsbestemte indtægter 472 602 Betalinger til pensioner (det er budgetbetalinger, men de bogføres som hensættelser) 0 Andet –56 891 Budgetresultat – 118 577 320

Uafhængig erklæring med sikkerhed (»Independent assurance report«)

Til ledelsen af

Den Europæiske Revisionsret

Vi har undersøgt, om de finansielle midler, som Europa-Kommissionen har tildelt Den Europæiske Revisionsret (herefter »Retten«), er blevet anvendt i overensstemmelse med hensigten, og om de kontrolprocedurer, som de anvisningsberettigede har indført, giver den fornødne garanti, så det sikres, at de finansielle transaktioner er i overensstemmelse med de gældende regler og forordninger for så vidt angår de finansielle midler, der er stillet til rådighed og anvendt i perioden 1. januar 2010 til 31. december 2010.

Rettens ledelse har ansvaret for regnskabsføring og registrering samt for oprettelse og opretholdelse af hensigtsmæssige kontroller. Vores ansvar er at afgive en erklæring på grundlag af vores revision.

Vi har udført vores revision i overensstemmelse med den internationale standard for erklæringsopgaver med sikkerhed »Assurance Engagements other than Audits or Reviews of Historical Financial Information« (»Andre erklæringsopgaver med sikkerhed end revision eller review af historiske finansielle oplysninger«) (ISAE 3000), som »Commission de surveillance du secteur financier« har vedtaget. I henhold til denne standard skal vi planlægge og udføre vores kontrol på en sådan måde, at der er rimelig sikkerhed for, at ukorrekt anvendelse af ressourcerne, der væsentligt indvirker på Rettens regnskaber, afsløres. Vores arbejde bestod navnlig i på grundlag af kontroltest og stikprøveundersøgelse at undersøge dokumentationen for, at:

— de midler, Retten har fået tildelt, er blevet anvendt i overensstemmelse med hensigten

— de indførte kontrolprocedurer giver den fornødne garanti, så det sikres, at de finansielle transaktioner er i overensstemmelse med de gældende regler og forordninger.

Kriterierne for vores gennemgang er følgende regler og forordninger:

— Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (herefter »finansforordningen« og »budgettet«)

— Kommissionens forordning (EF, Euratom) nr. 2342/2002 af 23. december 2002 om gennemførelsesbestemmelser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (herefter »gennemførelsesbestemmelserne«)

— Den Europæiske Revisionsrets afgørelse nr. 36/2007 om interne regler for gennemførelsen af Rettens budget vedtaget den 12. og 19. juli 2007. Disse regler indgår som en del af de procedurer, der er oprettet ved traktaterne, eller de aftaler, der er indgået i henhold til traktaterne, og som omhandler den operationelle proces i forbindelse med budgetgennemførelsen.

Navnlig følgende interne regler er blevet anvendt som kriterier:

— Artikel 7 — Underskrifter — »Hver enkelt af de parter, der er involveret i udformningen, kontrollen og registreringen af transaktioner med henblik på at fastlægge og inkassere indtægter eller med henblik på at indgå forpligtelser og afholde betalinger, skal datere og underskrive de relevante papirer.«

— Artikel 9 — Byggeprojekter — »Før Retten giver sin godkendelse af nogen kontraktuel forpligtelse vedrørende et sådant projekt, skal den ansvarlige tjeneste fremlægge en skriftlig redegørelse med dokumentation for, at projektet er foreneligt med den finansielle ramme.«

— Artikel 16 — Afholdelse af betalinger — »Regnskabsføreren skal udføre betalingsordrerne defineret i finansforordningens artikel 80, efter at han har kontrolleret de obligatoriske angivelser, der er omhandlet i gennemførelsesbestemmelsernes artikel 103, stk. 1, og artikel 104.«

— Artikel 23, stk. 1 — Bevillingsoverførsler — »I henhold til finansforordningens artikel 21 skal bevillingerne fordeles på afsnit og kapitler, og kapitlerne underinddeles i artikler og konti.«

— Artikel 23, stk. 2 — Bevillingsoverførsler — »Alle anmodninger om overførsel skal indeholde en forklaring på, hvorfor der ikke er tilstrækkelige bevillinger. Anmodningen om overførsel skal være underskrevet af den ansvarlige direktør.«

— Artikel 24 — Bevillingsfremførsler — »Den ansvarlige anvisningsberettigede skal opstille en liste over saldoen for uindfriede forpligtelser; denne saldo skal opføres i budgetregnskabet og justeres under hensyntagen til de bevillinger, der skal bortfalde, så den viser de bevillinger, der skal fremføres.«

— Artikel 26 — Formuefortegnelse — »Fortegnelsen over materielle aktiver skal føres i en database.«

— Artikel 27 — Minimumsprocedurer for forvaltning og intern kontrol — »Procedurerne for forvaltning og intern kontrol opstilles af de anvisningsberettigede i overensstemmelse med de minimumsstandarder for intern kontrol, Retten har vedtaget. Enhver budgettransaktion behandles […] af den person, der er ansvarlig for forudgående kontrol af den. […] Hvis den person, der er ansvarlig for den forudgående kontrol, fastslår, at den pågældende transaktion opfylder gennemførelsesbestemmelsernes artikel 47, stk. 3, validerer han den og begrunder sin validering.«

Vi mener, at undersøgelsen giver os et rimeligt grundlag for vores erklæring.

Under arbejdet som beskrevet i denne erklæring er vi ikke blevet opmærksom på forhold, der giver anledning til at mene, at:

a) de midler, Retten har fået tildelt, ikke i al væsentlighed og på grundlag af ovennævnte kriterier er blevet anvendt i overensstemmelse med hensigten

b) de indførte kontrolprocedurer ikke i al væsentlighed og på grundlag af ovennævnte kriterier frembyder den fornødne garanti, så det sikres, at de finansielle transaktioner stemmer overens med de gældende regler og forordninger.

Vores erklæring er udelukkende beregnet på det formål, der er fastsat i første afsnit, og udarbejdet til Deres oplysning og hverken med henblik på anvendelse til noget andet formål eller udlevering til nogen anden part, dog med undtagelse af offentliggørelse i Den Europæiske Unions Tidende.